**Michael Paul Beasley**, nado o 9 de xaneiro de 1989 en Frederick, Maryland, é un xogador profesional de baloncesto estadounidense que xoga nos Cangrejeros de Santurce do Baloncesto Superior Nacional (BSN). Cunha altura de 2,06 metros xoga na posición de ala.

Traxectoria deportiva
---------------------

### Instituto

Xogou os catro anos de instituto en catro colexios diferentes, con 138 vitorias e só 5 derrotas. Promediou 28 puntos e 16 rebotes no seu último ano. Foi incluído na selección de baloncesto dos Estados Unidos sub-18, onde promediou 13,8 puntos e 8,3 rebotes por partidos.

### Universidade

Xogou unha temporada nos *Wildcats* da Universidade de Kansas State, pero bastoulle para amosar que estaba preparado para xogar na NBA, facendo 26,2 puntos por partido e 12,4 rebotes por partido. O 14 de abril de 2008 anunciou a súa intención de presentarse ao Draft da NBA, renunciando aos 3 anos que lle quedaban como universitario.

### Profesional

#### Miami Heat (2008–2010)

Michael Beasley facendo un mate, 2009
O 26 de xuño de 2008 foi elixido na segunda posición do Draft da NBA de 2008 polos Miami Heat. Asinou polos Heat o 2 de xullo.
No seu debut na Summer League da NBA o 7 de xullo, Beasley anotou 28 puntos e capturou 9 rebotes (e 2 asistencias) en 23 minutos de xogo. Foi segundo na liga en rebotes conseguidos, e empatou no terceiro posto de anotación na Summer League de 2008. No seu primeiro adestramento con Miami, foi golpeado accidentalmente no peito polo cóbado dun compañeiro. Foi evaluado e ao día seguinte volveu ao equipo cun hematoma no peito, e só participou nos exercicios sen contacto. Tiña lixeiramente fracturado o externo, e puido adestrar con normalidade 2 días despois do golpe.

No seu primeiro partido da pretempada, Beasley anotou 16 puntos contra os Detroit Pistons. Nos seguintes partidos fixo 21 puntos e 7 rebotes contra os Nets, 12 puntos e 11 rebotes tamén contra os Nets, 14 puntos e 6 rebotes contra os Magic, 19 puntos contra os Grizzlies, 14 puntos e 3 rebotes contra os Hornets, e 19 puntos e 9 rebotes contra os San Antonio Spurs. No primeiro partido da tempada 2008-09, Beasley anotou 9 puntos na derrota contra os New York Knicks. Conseguiu unha anotación de dobres díxitos nos seguintes nove partidos, incluíndo 25 puntos contra os Charlotte Bobcats, o que supuso a súa máxima anotación da tempada, o 1 de novembro.

Despois da eliminación dos Heat na primeira rolda dos playoffs de 2009, sóubose que Beasley, xunto ao seu compañeiro Mario Chalmers, tamén rookie, foron sancionados en varias ocasións durante a tempada por violar as normas internas do equipo.

Durante a tempada 2009-10 foi titular en todos os partidos. O 19 de febreiro de 2010 liderou a vitoria dos Heat contra os Memphis Grizzlies con 30 puntos, o máximo da súa carreira, xunto con 8 rebotes. Nesa tempada, fixo 14.8 puntos e 6.4 rebotes por partido. Na derrota en primeira rolda dos playoffs de 2010 contra os Boston Celtics, baixou a súa media a 10.4 puntos e 5.8 rebotes.

#### Minnesota Timberwolves (2010-2012)

O 12 de xullo de 2010, Beasley foi traspasado aos Minnesota Timberwolves a cambio dunha elección en segunda rolda do draft do 2011 e do 2014. Beasley foi traspasado para facer oco salarial para Miami, para asinar aos axentes libres LeBron James e Chris Bosh, e para asinar outra vez con Dwyane Wade.

O 10 de novembro de 2010, liderou a vitoria dos Timberwolves sobre os Sacramento Kings con 42 puntos, o máximo da súa traxectoria, conseguindo tamén 9 rebotes. Rematou a tempada entre os 20 máximos anotadores da liga, con 19.2 puntos por partido.

#### Phoenix Suns (2012-2013)

O 20 de xullo de 2012, Beasley asinou un contrato por 3 anos e 18 millóns de dólares cos Phoenix Suns.

#### Los Angeles Lakers (2018-2019)

O 23 de xullo de 2018, Beasley asinou cos Los Angeles Lakers. O 7 de febreiro de 2019, Beasley foi traspasado xunto a Ivica Zubac ós Los Angeles Clippers a cambio de Mike Muscala. Dous días máis tarde, foi cortado polos Clippers.

Notas
-----

1. ↑  HEAT Select Michael Beasley In The 2008 NBA Draft
2. ↑  Heat Sign Beasley
3. ↑  Beasley, Chalmers Shine in Pro Debut
4. ↑  Beasley takes Round 1 with fellow top draft pick Rose
5. ↑  Beasley stars in summer league debut
6. ↑  HEAT: HEAT Player 2008: Michael Beasley
7. ↑  Beasley elbowed in chest during first Heat practice
8. ↑  Beasley returns to summer-league workout after bruising chest
9. ↑  Beasley resumes contact drills with Heat
10. ↑  Beasley's Preseason Debut[*Ligazón morta*]
11. ↑  Nets 100, Heat 98 – Box score – October 9, 2008
12. ↑  Heat 92, Nets 94 – Box score – October 12, 2008
13. ↑  Magic 100, Heat 92 – Box score – October 18, 2008
14. ↑  Grizzlies 85, Heat 102 – Box score – October 21, 2008
15. ↑  Heat 80, Hornets 100 – Box score – October 23, 2008
16. ↑  Heat 96, Spurs 93 – Box score – October 24, 2008
17. ↑  Michael Beasley: Complete 2008–09 Regular Season Game Log
18. ↑
19. ↑  "Wade sits as Beasley has career night". NBA.com. February 20, 2010. Arquivado dende o orixinal o 04 de xullo de 2010. Consultado o July 20, 2010.
20. ↑  "Michael Beasley Info Page". NBA.com. Consultado o July 20, 2010.
21. ↑  "Sources: Heat clear space, deal Beasley". ESPN. July 9, 2010. Consultado o July 9, 2010.
22. ↑  "Beasley's career night lifts Wolves over Kings". NBA.com. November 11, 2010. Arquivado dende o orixinal o 15 de marzo de 2011. Consultado o November 11, 2010.
23. ↑  "2010-11 SCORING LEADERS : Points Per Game". NBA. 11 de xuño de 2011. Arquivado dende o orixinal o 09 de agosto de 2013. Consultado o 11 de xuño de 2011.
24. ↑  Suns Sign Michael Beasley
25. ↑  "Lakers Sign Michael Beasley". *NBA.com*. 23 de xullo de 2018. Consultado o 23 de xullo de 2018.
26. ↑  "L.A. Clippers Acquire Ivica Zubac And Michael Beasley". *NBA.com*. 7 de febreiro de 2019. Consultado o 7 de febreiro de 2019.
27. ↑  "L.A. Clippers Waive Michael Beasley". *NBA.com*. 9 de febreiro de 2019. Consultado o 9 de febreiro de 2019.

Véxase tamén
------------

### Ligazóns externas

* Perfil en NBA.com *(en inglés)*
* Estatísticas en Basketball-Reference.com Arquivado 11 de abril de 2010 en Wayback Machine. *(en inglés)*

| * v
* c
* e
Draft da NBA 2008 |
| --- |
| Primeira Rolda | 
* Derrick Rose
* Michael Beasley
* O. J. Mayo
* Russell Westbrook
* Kevin Love
* Danilo Gallinari
* Eric Gordon
* Joe Alexander
* D. J. Augustin
* Brook Lopez
* Jerryd Bayless
* Jason Thompson
* Brandon Rush
* Anthony Randolph
* Robin Lopez
* Marreese Speights
* Roy Hibbert
* JaVale McGee
* J. J. Hickson
* Alexis Ajinça
* Ryan Anderson
* Courtney Lee
* Kosta Koufos
* Serge Ibaka
* Nicolas Batum
* George Hill
* Darrell Arthur
* Donté Greene
* D. J. White
* J.R. Giddens

 |
| Segunda Rolda | 
* Nikola Peković
* Walter Sharpe
* Joey Dorsey
* Mario Chalmers
* DeAndre Jordan
* Ömer Aşık
* Luc Mbah a Moute
* Kyle Weaver
* Sonny Weems
* Chris Douglas-Roberts
* Nathan Jawai
* Sean Singletary
* Patrick Ewing, Jr.
* Ante Tomić
* Goran Dragić
* Trent Plaisted
* Henry Walker
* Malik Hairston
* Richard Hendrix
* DeVon Hardin
* Shan Foster
* Darnell Jackson
* Tadija Dragićević
* Maarty Leunen
* Mike Taylor
* Sasha Kaun
* James Gist
* Joe Crawford
* Deron Washington
* Semih Erden

 |

|  |  |
| --- | --- |
| Control de autoridades | 
* Wd: Q352696
* IMDb: nm2958152
* Basketball-Reference: beaslmi01
* ESPN: 3418
* FIBA: 56861
* NBA: 201563

 |